**ACORDAREA STIMULENTULUI PENTRU TINERII CĂSĂTORIȚI**

Stimulentul financiar este în valoare de 2.000 lei net/familie, pentru tinerii care se căsătoresc.

Suma acordată cu titlu de stimulent financiar pentru tinerii care se căsătoresc se va plăti prin tichete cu valoare (Edenred) și doar în lipsa acestora prin virament bancar.

Viramentul bancar se va efectua doar în situația în care nu se vor putea achiziționa tichetele cu valoare.

**Condiții de accesare:**

* stimulentul financiar se acordă o singură dată, pe bază de cerere;
* cererea de acordare se depune în cel mult 45 de zile calendaristice de la oficierea căsătoriei;
* cel puțin unul dintre soți să aibă domiciliul stabilit pe raza comunei Dobroești, de cel puțin 1 an înainte de oficierea căsătoriei;
* soția va depune copie după actul de identitate actualizat după oficierea căsătoriei
* ambii soți trebuie să fie la prima căsătorie;
* cel puțin unul dintre soți să aibă vârsta cuprinsă între 18 și 35 ani;
* căsătoria să fie oficiată pe raza U.A.T. Dobroești, județul Ilfov, iar certificatul de căsătorie să fie eliberat de Stare Civilă Dobroești;
* solicitanții să nu aibă datorii restante la bugetul local;
* extrasul de cont pentru efectuarea viramentului bancar va fi pe numele solicitantului.

**Acte necesare:**

* [**Cerere tipizată**](https://www.dgas.ro/wp-content/uploads/2017/07/Cerere-nou-nascut-buna.docx)**(conform Anexa 1);**
* **Copii după actele de identitate ale soților (se va prezenta și actul original pentru conformare cu originalul).**

***\* În cazul în care soții dețin carte de identitate electronică, aceștia vor depune și o adeverință eliberată de către SPCLEP cu istoricul domiciliului;***

* **Dovada domiciliului stabil în comuna Dobroești cu cel puțin 1 an înainte de oficierea căsătoriei (dovada domiciliului/reședinței pe raza administrativ teritorială a comunei Dobroești de minim 1 an se face prin anexarea unei fotocopii după cartea de identitate anterior deținută sau prin adeverință privind istoricul de domiciliu eliberată de SPCLEP Dobroești;);**
* **Copie după actul de identitate al soției după schimbarea numelui**
* **Copie a Certificatului de căsătorie (se va prezenta și actul original pentru conformare cu originalul);**
* **Certificat de atestare fiscală emis de către Biroul Taxe și Impozite Locale al Primăriei Dobroești pentru solicitantul stimulentului, din care reiese faptul că acesta nu are datorii neeșalonate către bugetul local *(în situația în care datoriile către bugetul local au fost eșalonate, este necesar să se depună documentele doveditoare, respectiv: Decizie /Hotărâre judecătorească de eșalonare etc., grafic, ultima chitanță);***
* **Extras de cont pentru efectuarea viramentului bancar, după caz;**

***\*extrasul de cont se obține de la banca unde este deschis contul, eliberându-se pe loc sau on-line, în formatul standard al băncii (în care să se regăsească datele de identificare ale titularului de cont);***